stanford-oval/wikipedia huggingface dataset:
אברהם יפה
ביוגרפיה

נולד בכ"א בתשרי תרע"ד ביבנאל לחיים ומרים (לבית כבשנה) יפה (במקור יופה) שעלו מרוסיה והתיישבו ביבנאל. אחיו הם אורי, שאול וחנה. למד במקווה ישראל, בה צורף בגיל 16 ל"הגנה". יפה הצטרף לתנועת המחנות העולים אך בשנת 1931 עבר לתנועת השומר הצעיר, בה היה מדריך ונודע בהצגות האינדיאניות שארגן. בחורף 1935–1936 השתתף בוועידה של השומר הצעיר בפופרד וטייל ברחבי אירופה תוך שביקר בקינים של השומר הצעיר. הוא שב לארץ ישראל באפריל 1936. הוא היה מראשוני המתגייסים לנוטרות בשנת 1936, והשתתף בהקמת קיבוץ תל עמל (ניר דוד) בעמק בית שאן, ראשון יישובי חומה ומגדל. עבד בבית אלפא כמורה ומדריך, וניסיונו להעביר את ילדי חברת הילדים אל השומר הצעיר היה מהגורמים לפילוג שחל בבית אלפא. במהלך שהותו של אורד וינגייט בתל עמל צורף לפעילות של מחלקתו של וינגייט וזכה ללמוד ממנו.
בשנת 1940, בימי מלחמת העולם השנייה, הוא קיבל הוראה להתגייס ליחידת תותחנים של הצבא הבריטי בה שירת במשך שלוש שנים בהגנה על מקומות שונים בארץ ישראל ולמד גם הגנה נגד מתקפות אוויריות. בשנת 1943 הוא הוצב למשך זמן מה בקפריסין. במהלך שירותו, בארץ ישראל ובקפריסין, עסק בגניבת נשק מהצבא הבריטי עבור ההגנה, בפיקודו של יהודה ארזי. מקפריסין שב יפה לארץ ישראל לקורס קצינים, שלאחריו הוצב ביחידת תובלה בבנגזי. הוא שוחרר ב-1947 בדרגת קפטן. לאחר שחרורו מהצבא הבריטי שהה באירופה והיה פעיל במוסד לעלייה ב'. לאחר מכן, שב לקיבוצו וגידל אווזים. בנובמבר 1947 שב לשורות ההגנה והקים את גדוד החי"ר גדוד 12 (ברק). לאחר מכן הקים את גדוד 13 (גדעון) בעמק הירדן ופיקד עליו במלחמת העצמאות, בין היתר בקרבות עמק בית שאן. במסגרת חטיבת לבנוני. לאחר שפוצלה החטיבה עבר הגדוד להיות תחת פיקודה של חטיבת גולני ויפה התמנה לקצין המבצעים החטיבתי. בסוף המלחמה נפצע בקרבות מבצע חירם.
לאחר המלחמה מונה למפקד גדוד 89 של חטיבה 8, וב-1950 מונה למפקד חטיבת גולני. שנה לאחר מכן עבר להדריך בקורס מח"טים וב-1953 מונה למפקד חטיבה 9 ופיקד עליה במבצע קדש, במהלכו כבשה החטיבה  את שארם א-שייח'. עוד קודם לכן, בשנת 1955 שהה בלימודים באנגליה במשך שלושה חודשים. בפברואר 1957 נשלח לחודש וחצי לדרום אפריקה לגיוס כספים מטעם המגבית היהודית המאוחדת. עם שובו פיקד על בית הספר לקצינים ובאוגוסט 1957 מונה לראש מחלקת ההדרכה, . באפריל 1958 נשלח לארצות הברית מטעם מלווה הפיתוח העצמאות לשלושה חודשים.
ביולי 1958 קיבל לידיו את פיקוד הדרום ובמאי 1959 קודם לדרגת אלוף. ב-1962 עבר לשרת כאלוף פיקוד הצפון, עם פרישתו של מאיר זורע. באפריל 1965 פרש מהצבא.
עוד במהלך שירותו בצה"ל היה יו"ר רשות שמורות הטבע, ומיד עם פרישתו מצה"ל מונה למנהל הרשות במקומו של עוזי פז, שוויתר על המינוי למענו. במהלך פעילותו ברשות הקים את   החי בר ביטבתה ב-1968 ואת החי בר בכרמל וארגן את הבאתן של חיות המוזכרות בתנ"ך, כגון הערוד והיחמור הפרסי, מרחבי העולם לשמורות בישראל.
במלחמת ששת הימים גויס ופיקד על אוגדה 31 אוגדת מילואים שהורכבה מחטיבה 200 וחטיבה 520. האוגדה לחמה בציר המרכזי בסיני וכבשה את ג'בל לבני, ביר לחפן ומעבר המיתלה.
לאחר המלחמה היה בין מייסדי התנועה למען ארץ ישראל השלמה, אשר קראה להחזיק בשטחים שנכבשו וליישבם. ב-1973 הייתה תנועה זו בין הגופים המקימים את הליכוד (תחילה כתנועה עצמאית ולאחר מכן כחלק מלעם). כחבר הליכוד נבחר לכנסת השמינית לאחר מלחמת יום כיפור בה היה חבר בוועדת החוץ והביטחון ובוועדת הפנים והגנת הסביבה. לקראת הבחירות לכנסת התשיעית הודיע שלא יתמודד על מקום ברשימת הליכוד לכנסת. ב-1981 הוצב במקום ה-120 ברשימת התחיה לבחירות לכנסת העשירית.
משפחתו

ליפה נולדו שלושה ילדים. הראשון, דני, שנולד לו ולאשתו הראשונה, יהודית (נהרגה בתאונת דרכים ב-1941), ושתי בנות, רוני ורותי, שנולדו לו מאשתו השנייה, אביבה לבית שלוסברג (1921-1998), אחותה של לאה רבין.

בין בני דודו נמנים: אברהם יפה (טייס), חנה יפה ויוסי יפה.
הנצחתו

גשר אברהם, העובר מעל נחל הבשור בסמוך לגן לאומי אשכול, נקרא על שמו. הגשר נקרא כך עוד בימי חייו, מעת שהוקם לראשונה ב-1962 על ידי צה"ל כגשר ביילי. יפה שימש בשנים שלפני כן כאלוף פיקוד הדרום והבטיח למתיישבי הנגב להקים את הגשר כמענה לשיטפונות בנחל הבשור שמנעו חציית הנחל. הגשר הושלם לאחר שעבר לפיקוד הצפון, אך נקרא למרות זאת על שמו.

על שמו גן ציבורי - "גן אברהם" ברחוב הקוצר בעיר מגוריו רמת השרון ורחובות בערים עפולה, חולון ובאר שבע.
לקריאה נוספת

רן אדליסט ודני יפה, מי שלח פרא חפשי, אברהם יפה - "זורבה הציוני", משרד הביטחון – ההוצאה לאור, תשס"ח 2008.
הערות שוליים

↑  ריקודים אינדיאניים בצה"ל, למרחב, 8 באוגוסט 1957
1 2 3 4 5  ישראל פז,'"`UNIQ--nowiki-00000007-QINU`"'אברהם יפה, דיוקן של מפקד בצה"ל, על המשמר, 25 בספטמבר 1957; המשך
↑  הכשרה בבית אלפא, באתר טירת צבי, 7 באוקטובר 2011
↑  אמיר אורן,'"`UNIQ--nowiki-0000000C-QINU`"'טייסת הכיבוי כפעלול להסחת הדעת מאחריותו של נתניהו לשריפה בכרמל, באתר הארץ, 9 ביולי 2011
↑  אסתי אהרונוביץ, ','"`UNIQ--nowiki-0000000F-QINU`"'מה קורה לוותיקי החברים אחרי שהקיבוץ הופרט? לא משהו טוב, באתר הארץ, 17 ביוני 2010
↑  נדב מן,'"`UNIQ--nowiki-00000011-QINU`"'"הייקה מהעמק": פרק ב', באתר ynet, 24 ביולי 2009
↑  אמיר אורן,'"`UNIQ--nowiki-00000013-QINU`"'המורשת המפוקפקת של רחבעם זאבי, באתר הארץ, 24 ביולי 2009
↑  ישראל פז,'"`UNIQ--nowiki-00000015-QINU`"'שבעה ימי לחימה בדרך לא דרך, על המשמר, 8 בנובמבר 1956
↑  חטיבת "עודד", באתר "יד לשריון"
↑  הכלל והפרט, הארץ, 8 בפברואר 1957
1 2  אל"מ יפה - אלוף פיקוד הדרום, דבר, 23 ביולי 1958
↑  מינויים חדשים בצה"ל, הַבֹּקֶר, 4 באוגוסט 1957
↑  א/מ מ. זורע ראש מחלקת ההדרכה, למרחב, 13 באפריל 1958
↑  אותרו 93 שמורות טבע, דבר, 2 בפברואר 1964
↑  המועמדים בלעם, דבר, 23 במרץ 1977
↑  שלמה גבעון,'"`UNIQ--nowiki-00000020-QINU`"'הנחל שמנע מאשכול לבוא לישיבת הממשלה - תבע שוב קרבנות, מעריב, 11 בינואר 1980
| --- | --- |
בקרת זהויות :  NLI: 987007308137505171  BnF: cb16256837c (data)  ISNI: 0000 0000 7106 1223  LCCN: no2009125540  VIAF: 96847909   WorldCat (עם VIAF): 96847909 
הרמטכ"ל משה דיין ואברהם יפה סוקרים מסדר של חטיבה 9 בשארם א-שייח' עם סיום מלחמת סיני, 1956
אברהם יפה בטקס זיכרון לחללי חטיבה 8 וגוש דן, פברואר 1949
צ'ארלי קירק

| --- | --- |

צ'ארלי קירק, 2023
 לידה:  14 באוקטובר 1993 (בן 31) ארלינגטון הייטס, ארצות הברית
 מדינה:  ארצות הברית
 מקום מגורים:  פרוספקט הייטס
 השכלה:  Harper College  Wheeling High School  Leadership Institute
 מעסיק:  TPUSA, Turning Point Action
 מפלגה:  המפלגה הרפובליקנית
 charliekirk.com
צ'ארלי קירק (באנגלית: Charles J. Kirk; נולד ב-14 באוקטובר 1993) הוא פעיל חברתי, סופר ומנחה תוכנית רדיו שמרן אמריקאי. קירק נודע בעיקר כאחד משני המייסדים הארגון "Turning Point USA" המוקדש לקידום ערכים שמרניים בקרב האוכלוסייה הצעירה בארצות הברית. קירק הוא המנכ"ל של "Turning Point Action" וכמו גם של הארגון "Students for Trump" ומכהן גם בוועד המנהל של הארגון "Council for National Policy".
ביוגרפיה

קירק נולד בארלינגטון הייטס(אנ'), אשר בפאתי שיקגו, לאב אדריכל ואם שעבדה כיועצת בתחום בריאות הנפש. בילדותו היה "Eagle Scout" בתנועת הצופים של ארצות הברית.
קירק החל להיות פעיל פוליטית בעת שהיה תלמיד תיכון. בשנת 2010, בעת שלמד בבית הספר התיכון, התנדב קירק לקמפיין של מארק קירק בבחירות לסנאט של ארצות הברית. בשנתו האחרונה בתיכון כתב בחדשות ברייטברט כתבה אודות ההטייה הליברלית בספרים שמלמדים בבית הספר. בעקבות פרסום הכתבה קירק הוזמן להופיע בתוכנית ברשת פוקס ניוז, והדבר תרם לכך שהוא קיבל פרסום רב.
במאי 2012 קירק נשא נאום באירוע יום העצמת הנוער של אוניברסיטת בנדיקטין, שם פגש לראשונה את ביל מונטגמרי, שהיה פעיל בתנועת מסיבת התה. ביל דרבן אותו לעסוק באקטיביזם פוליטי במשרה מלאה. חודש לאחר מכן קירק ייסד יחד עם מונטגמרי את הארגון השמרני ללא מטרות רווח Turning Point USA אשר פעיל בקמפוסים של המכללות בארצות הברית. לאורך השנים הארגון גדל בתנועת נוער שמרנית גדולה אשר מארגנת אירועים, מגייסת פעילים ומתחזק רשימה גדולה של פרופסורים בשם "Professor Watchlist" אשר לטענת הארגון מפלים נגד סטודנטים שמרנים ומקדמים אג'נדה המזוהה עם השמאל הרדיקלי בשיעורים שהם מעבירים.
קירק למד בעבר במכללת הארפר באילינוי, אך הוא בחר לבסוף לנשור מהמכללה על מנת להתמקד באקטיביזם פוליטי.
לאורך השנים קירק פרסם גם מספר ספרים אותם הוא כתב. הוא מנחה גם פודקאסט שעוסק בפוליטיקה, בתרבות ובאירועים אקטואליים.
ביוגרפיה > חיים אישיים

קירק הוא נוצרי אוונגליסטי. במאי 2021 קירק התחתן עם הפודקאסטרית ואשת העסקים אריקה פרנצווה אשר זכתה בתחרות מיס אריזונה בשנת 2012. לבני הזוג יש בת ובן משותפים.
ספריו

2016 - "Time for a Turning Point: Setting a Course Toward Free Markets and Limited Government for Future Generations"
2018 - "Campus Battlefield: How Conservatives Can WIN the Battle on Campus and Why It Matters"
2020 - "The MAGA Doctrine: The Only Ideas That Will Win the Future"
2022 - "The College Scam: How America's Universities Are Bankrupting and Brainwashing Away the Future of America's Youth"
הערות שוליים

↑  Jane Mayer,'"`UNIQ--nowiki-00000000-QINU`"'A Conservative Nonprofit That Seeks to Transform College Campuses Faces Allegations of Racial Bias and Illegal Campaign Activity, הניו יורקר, ‏21 בדצמבר 2017'"`UNIQ--nowiki-00000000-QINU`"'(באנגלית)'"`UNIQ--templatestyles-00000001-QINU`"'
↑  Kerry Lester,'"`UNIQ--nowiki-00000003-QINU`"'Perfect storm launches 19-year-old Wheeling native into political punditry, Daily Herald, ‏29 באפריל 2013'"`UNIQ--nowiki-00000003-QINU`"'(באנגלית)'"`UNIQ--templatestyles-00000004-QINU`"'
↑  Rosenberg, Matthew; Rogers, Katie,'"`UNIQ--nowiki-00000006-QINU`"'For Charlie Kirk, Conservative Activist, the Virus Is a Cudgel, הניו יורק טיימס, ‏19 באפריל 2020'"`UNIQ--nowiki-00000006-QINU`"'(באנגלית)'"`UNIQ--templatestyles-00000007-QINU`"'
↑  A Profile of Charlie Kirk, The Dartmouth Review, ‏1 בנובמבר 2019'"`UNIQ--nowiki-00000009-QINU`"'(באנגלית)'"`UNIQ--templatestyles-0000000A-QINU`"'
↑  Crump, James (19 באוקטובר 2020). "Charlie Kirk's Twitter account locked for spreading misinformation about mail-in votes". The Independent. נבדק ב-2020-11-13. {{cite news}}:  (עזרה)
↑  "Who Is Charlie Kirk Married To? Inside Conservative Activist's Wedding Details and Wife". HollywoodMask. 27 ביולי 2021. נבדק ב-19 במרץ 2022. {{cite web}}:  (עזרה)
↑  Munoz, Marisol. "Erika Frantzve: more than just a pretty face". AZFoothills.com (באנגלית אמריקאית). נבדק ב-2024-09-16.
| --- | --- |
בקרת זהויות :  GND: 1281555134  LCCN: n2020010670  VIAF: 10158306970506401544   WorldCat (עם VIAF): 10158306970506401544
דיסקוגרפיה של אדל

| דיסקוגרפיה של אדל |
| --- | --- |
  אדל, 2016
 אלבומי אולפן ↙:  4
 מיני-אלבומים ↙:  2
 סינגלים ↙:  17
 וידאו קליפים ↙:  9
 אלבומי וידאו ↙:  1
אדל היא זמרת בריטית שפרצה לתודעה בשנת 2008 עם שירה "Hometown Glory", שזיכה אותה בפרס גראמי הראשון שלה. באותה שנה זכתה בפרס גראמי נוסף, בקטגוריית "פריצת השנה". לאחר מכן הוציאה גרסת כיסוי מצליחה לשיר "Make You Feel My Love", שזכה להצלחה רבה בישראל ובעולם כולו. בסמוך לכך הוציאה את "Chasing Pavements", שהמשיך לשחזר את הצלחת קודמיו. כל השירים הללו נכללו באלבום הבכורה שלה, 19. מכירות האלבום מסתכמות ב-7.3 מיליון עותקים, דבר שהופך אותו לאחד מהאלבומים הנמכרים ביותר במאה ה-21.
בשנת 2011, הוציאה את אלבומה השני, 21. האלבום זכה להצלחה עולמית והפך לאלבום הנשי השני הנמכר ביותר בכל הזמנים, עם מכירות עולמיות של למעלה מ-35 מיליון עותקים. בדצמבר 2011 הפך לנמכר ביותר בבריטניה במאה ה-21. בנוסף לכך, הוא האלבום המצליח ביותר בכל הזמנים בארצות הברית על פי בילבורד, וזאת, בנוסף לכך שב-1 בדצמבר 2017, דורג כאלבום הנשי המצליח ביותר בכל הזמנים בארצות הברית. 21 הוא האלבום הנמכר ביותר ב-2011 ו-2012. מהאלבום יצא הסינגל "Rolling in the Deep", שזכה להצלחה עולמית והיה סינגל הפריצה שלה, כאשר נמכר בלמעלה מ-17 מיליון עותקים ברחבי העולם, כש-8.4 מיליון עותקים מתוכם בארצות הברית, בלבד. "Rolling in the Deep" הוא השיר הנשי הרביעי הנמכר ביותר בכל הזמנים, והנמכר ביותר של הזמרת. בארצות הברית הפך השיר לרביעי הנמכר ביותר בכל הזמנים, ולשישי הנמכר ביותר בכל הזמנים בקנדה. בזכות הצלחתו העולמית של השיר, הסינגל השני מהאלבום "Someone like You", הצליח לשחזר את הצלחתו ומכירותיו בעולם עומדות על כ-14 מיליון עותקים. הסינגל השלישי, "Set Fire to the Rain", זכה להצלחה עולמית גם כן, ומכירותיו עומדות על למעלה מ-9 מיליון עותקים גם כן, כש-5 מיליון מתוכם בארצות הברית בלבד. השיר הצליח להיכנס למצעדי סוף שנה, כל הזמנים, עשורים ושבועיים רבים, בכל רחבי העולם. במצעד הבילבורד הוט 100 הגיע השיר למקום הראשון, והיה לראשון שלה שעשה זאת, ובמצעד הבריטי הצליח להגיע בשיאו למקום ה-2. בין 2010, ועד היום הועמד השיר מספר רב של פעמים בטקסי פרסים רבים, ואף זיכה את הזמרת בשלושה פרסי גראמי, בשלושה פרסי הווידאו קליפים של MTV, בשני פרסי המוזיקה של בילבורד, ובפרסים נוספים.
בשנת 2015 הוציאה אדל את אלבומה השלישי, 25. האלבום, שיצא לאחר 4 שנים של הפסקה, לא היה זמין באף שירות הזרמת מוזיקה, בעקבות ההחלטה של אדל להציע את האלבום למכירה רק בשירותי קניית מוזיקה. בספטמבר 2016, הוענק לאלבום תואר יהלום על ידי איגוד תעשיית ההקלטות האמריקאי (RIAA(, לאחר שנמכרו למעלה מ-10 מיליון עותקים ממנו בארצות הברית (בפחות משנה). בטקס פרסי גראמי ה-59 זכה האלבום בפרס בקטגוריית "אלבום השנה", ובכך שברה אדל את שיאה של הזמרת האמריקאית טיילור סוויפט, בכך שזכתה עם שני אלבומים בפרס אלבום השנה (21 ועכשיו, 25). בנוסף, האלבום זכה בפרס גראמי בקטגוריית "אלבום הפופ הווקאלי הטוב ביותר" והסינגל המוביל מתוכו, "Hello", זכה בשלושה פרסי גראמי, אף הוא. בסך הכול, זכתה אדל בחמישה פרסי גראמי בערב אחד ובכך הפכה לאישה הרביעית בהיסטוריה עם מרבית הזכיות בפרסי גראמי, כשמעליה נמצאות אריתה פרנקלין, ביונסה ואליסון קראוס. 25 הוא האלבום הנמכר ביותר ב-2015 ו-2016. בשנת 2021, לאחר הפסקה של חמש שנים, הוציאה אדל את הסינגל המוביל, "Easy on Me", מאלבומה הרביעי, 30.
אלבומים > אלבומי אולפן

| שם | פרטי האלבום | מיקומי שיא> UK  | מיקומי שיא> AUS  | מיקומי שיא> CAN  | מיקומי שיא> FRA  | מיקומי שיא> GER  | מיקומי שיא> IRE  | מיקומי שיא> NL  | מיקומי שיא> NZ  | מיקומי שיא> SWI  | מיקומי שיא> US  | מכירות | תארים |
| --- | --- | --- | --- | --- | --- | --- | --- | --- | --- | --- | --- | --- | --- |
| 19 |  השקה: 28 בינואר 2008  חברת תקליטים: קולומביה • XL  פורמטים: תקליט • תקליטור • הזרמת מוזיקה • הורדה דיגיטלית | 1 | 3 | 4 | 15 | 15 | 2 | 1 | 3 | 15 | 4 |  העולם 6,500,000  הממלכה המאוחדת 2,400,000  אוסטרליה 214,000  ארצות הברית 3,100,000 |  בריטניה פלטינה 8×  אוסטרליה פלטינה 2×  גרמניה פלטינה  שווייץ פלטינה  קנדה פלטינה 4×  הולנד פלטינה 5×  ארצות הברית פלטינה 3×  ניו זילנד פלטינה 2× |
| 21 |  השקה: 24 בינואר 2011  חברת תקליטים: קולומביה • XL  פורמטים: תקליט • תקליטור • סטרימינג • הורדה דיגיטלית | 1 | 1 | 1 | 1 | 1 | 1 | 1 | 1 | 1 | 1 |  העולם 35,000,000  הממלכה המאוחדת 5,284,268  אוסטרליה 1,105,000  קנדה 1,582,000  אירלנד 270,000  ארצות הברית 12,100,000 |  בריטניה פלטינה 17×  אוסטרליה פלטינה 17×  גרמניה פלטינה 8×  שווייץ פלטינה 7×  אירלנד פלטינה 18×  קנדה יהלום 2×  הולנד פלטינה 9×  ארצות הברית פלטינה 14× (יהלום)  ניו זילנד פלטינה 13× |
| 25 |  השקה: 20 בנובמבר 2015  חברת תקליטים: קולומביה • XL  פורמטים: תקליט • תקליטור • סטרימינג • הורדה דיגיטלית | 1 | 1 | 1 | 1 | 1 | 1 | 1 | 1 | 1 | 1 |  העולם 22,000,000  הממלכה המאוחדת 3,697,841  אוסטרליה 603,000  קנדה 1,093,000  צרפת 785,300  גרמניה 263,000  אירלנד 107,000  הולנד 120,000  ארצות הברית 9,600,000 |  בריטניה פלטינה 12×  אוסטרליה פלטינה 10×  גרמניה פלטינה 6×  שווייץ פלטינה 6×  קנדה יהלום  ארצות הברית פלטינה 11× (יהלום)  ניו זילנד פלטינה 10× |
| 30 |  השקה: 19 בנובמבר 2021  חברת תקליטים: מלטד סטון • קולומביה  פורמטים: תקליט • תקליטור • סטרימינג • הורדה דיגיטלית • קלטת שמע | 1 | 1 | 1 | 2 | 1 | 1 | 1 | 1 | 1 | 1 |  ארצות הברית: 1,000,000 |  בריטניה פלטינה  אוסטרליה זהב  SNEP: פלטינה  ניו זילנד פלטינה |
אלבומים > אלבומי הופעה

| שם | תאריך יציאה | מיקומי שיא> UK   | מיקומי שיא> AUS   | מיקומי שיא> FRA   | מיקומי שיא> GER   | מיקומי שיא> IRE   | מיקומי שיא> ITA   | מיקומי שיא> NL   | מיקומי שיא> SPA   | מיקומי שיא> SWI   | מיקומי שיא> US   | נתוני מכירות | תארים |
| --- | --- | --- | --- | --- | --- | --- | --- | --- | --- | --- | --- | --- | --- |
| Live at the Royal Albert Hall |  השקה: 28 בנובמבר 2011  חברת תקליטים: XL  פורמטים: CD+DVD, BD | 2 | 1 | 1 | 5 | 1 | 16 | 1 | 14 | 1 | 1 |  World: 3,000,000  US: 1,000,000 |  בריטניה 3× פלטינה  אוסטרליה 7× פלטינה  גרמניה 4× פלטינה  קנדה יהלום  ארצות הברית יהלום |
מיני-אלבומים

| שם | תאריך יציאה | מיקומי שיא> UK   | מיקומי שיא> IRE   | מיקומי שיא> FRA   | מיקומי שיא> US   |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| iTunes Live from SoHo |  השקה: 3 בפברואר 2009  חברת תקליטים: XL  פורמטים: הורדה דיגיטלית | — | — | — | 105 |  |  |  |  |  |  |  |  |  |  |  |  |  |  |
| iTunes Festival: London 2011 |  השקה: 13 ביולי 2011  חברת תקליטים: XL  פורמטים: הורדה דיגיטלית | 74 | 45 | 112 | 50 |  |  |  |  |  |  |  |  |  |  |  |  |  |  |
"—" מסמל שיר שלא דורג.
סינגלים > כאמן סולו

| שם | שנה | מיקומי שיא "—" מסמל שיר שלא דורג> UK   | מיקומי שיא "—" מסמל שיר שלא דורג> AUS   | מיקומי שיא "—" מסמל שיר שלא דורג> CAN   | מיקומי שיא "—" מסמל שיר שלא דורג> FRA   | מיקומי שיא "—" מסמל שיר שלא דורג> GER   | מיקומי שיא "—" מסמל שיר שלא דורג> IRE   | מיקומי שיא "—" מסמל שיר שלא דורג> NL   | מיקומי שיא "—" מסמל שיר שלא דורג> NZ   | מיקומי שיא "—" מסמל שיר שלא דורג> SWI   | מיקומי שיא "—" מסמל שיר שלא דורג> US   | תארים | אלבום |
| --- | --- | --- | --- | --- | --- | --- | --- | --- | --- | --- | --- | --- | --- |
| "Hometown Glory" | 2007 | 19 | — | — | 51 | — | 78 | 86 | — | — | — |  בריטניה זהב  קנדה זהב | 19 |
| "Chasing Pavements" | 2008 | 2 | — | 28 | — | 46 | 7 | 3 | — | — | 21 |  בריטניה פלטינה  קנדה פלטינה  ארצות הברית פלטינה | 19 |
| "Cold Shoulder" | 2008 | 18 | — | — | — | — | — | 68 | — | — | — |  | 19 |
| "Make You Feel My Love" | 2008 | 4 | — | — | — | — | 5 | 1 | — | — | — |  בריטניה 2× פלטינה  קנדה פלטינה  ארצות הברית זהב | 19 |
| "Rolling in the Deep" | 2010 | 2 | 3 | 1 | 3 | 1 | 2 | 1 | 3 | 1 | 1 |  בריטניה 2× פלטינה  אוסטרליה 7× פלטינה  גרמניה פלטינה  שווייץ 3× פלטינה  קנדה יהלום  ארצות הברית 8× פלטינה  ניו זילנד 2× פלטינה | 21 |
| "Someone like You" | 2011 | 1 | 1 | 2 | 1 | 4 | 1 | 2 | 1 | 1 | 1 |  בריטניה 3× פלטינה  אוסטרליה 7× פלטינה  גרמניה פלטינה  קנדה 9× פלטינה  ארצות הברית 5× פלטינה  ניו זילנד 3× פלטינה | 21 |
| "Set Fire to the Rain" | 2011 | 11 | 11 | 2 | 9 | 6 | 6 | 1 | 8 | 4 | 1 |  בריטניה פלטינה  אוסטרליה 3× פלטינה  גרמניה פלטינה  שווייץ פלטינה  קנדה 6× פלטינה  ארצות הברית 4× פלטינה  ניו זילנד פלטינה | 21 |
| "Rumour Has It" | 2011 | 85 | 69 | 16 | 172 | 68 | 71 | 52 | — | — | 16 |  בריטניה כסף  אוסטרליה זהב  קנדה 2× פלטינה  ארצות הברית 2× פלטינה | 21 |
| "Turning Tables" | 2011 | 62 | 34 | 60 | — | 85 | — | 45 | — | — | 63 |  בריטניה כסף  אוסטרליה זהב  קנדה פלטינה  ארצות הברית זהב | 21 |
| "Skyfall" | 2012 | 2 | 5 | 3 | 1 | 1 | 1 | 1 | 2 | 1 | 8 |  בריטניה פלטינה  אוסטרליה פלטינה  גרמניה פלטינה  קנדה 5× פלטינה  ארצות הברית פלטינה  ניו זילנד זהב | Non-album single |
| "Hello" | 2015 | 1 | 1 | 1 | 1 | 1 | 1 | 1 | 1 | 1 | 1 |  בריטניה 3× פלטינה  אוסטרליה 7× פלטינה  גרמניה פלטינה  שווייץ פלטינה  קנדה יהלום  ארצות הברית 7× פלטינה  ניו זילנד 4× פלטינה | 25 |
| "When We Were Young" | 2016 | 9 | 13 | 9 | 15 | 29 | 12 | 24 | 23 | 5 | 14 |  בריטניה פלטינה  אוסטרליה פלטינה  קנדה 2× פלטינה  ארצות הברית פלטינה  ניו זילנד זהב | 25 |
| "Send My Love (To Your New Lover)" | 2016 | 5 | 13 | 10 | 45 | 31 | 7 | 32 | 4 | 18 | 8 |  בריטניה פלטינה  אוסטרליה פלטינה  קנדה 3× פלטינה  ארצות הברית פלטינה  ניו זילנד פלטינה | 25 |
| "Water Under the Bridge" | 2016 | 39 | 23 | 37 | 56 | 80 | 27 | 71 | 15 | 77 | 26 |  בריטניה זהב  אוסטרליה זהב  קנדה פלטינה  ארצות הברית זהב  ניו זילנד זהב | 25 |
| "Easy on Me"  | 2021 | 1 | 1 | 1 | 2 | 1 | 1 | 1 | 1 | 1 | 1 |  בריטניה פלטינה  אוסטרליה פלטינה 6×  ארצות הברית פלטינה  ניו זילנד פלטינה  SNEP: זהב | 30 |
| "Oh My God" | 2021 | 2 | 6 | 8 | 48 | 24 | 3 | 6 | 4 | 7 | 5 |  | 30 |
| "I Drink Wine" | 2022 | 4 | 10 | 10 | 81 | — | 5 | 30 | 7 | — | 18 |  אוסטרליה זהב | 30 |
סינגלים > אמן אורח

| שם | שנה | מיקומי שיא> UK   | אלבום |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| "Many Shades of Black" (הרקונטורים בשיתוף אדל) | 2008 | — | Consolers of the Lonely |  |  |  |  |  |  |  |  |  |  |  |  |  |  |  |  |
| "Water and a Flame" (דניאל מריווד'ר בשיתוף אדל) | 2009 | 180 | Love & War |  |  |  |  |  |  |  |  |  |  |  |  |  |  |  |  |
"—" מסמל שיר שלא דורג.
שירים אחרים במצעדים

| שם | שנה | מיקומי שיא "—" מסמל שיר שלא דורג> UK   | מיקומי שיא "—" מסמל שיר שלא דורג> AUS   | מיקומי שיא "—" מסמל שיר שלא דורג> CAN   | מיקומי שיא "—" מסמל שיר שלא דורג> FRA   | מיקומי שיא "—" מסמל שיר שלא דורג> GER   | מיקומי שיא "—" מסמל שיר שלא דורג> IRE   | מיקומי שיא "—" מסמל שיר שלא דורג> SWI   | מיקומי שיא "—" מסמל שיר שלא דורג> US   | מיקומי שיא "—" מסמל שיר שלא דורג> עולמי | תארים | אלבום |
| --- | --- | --- | --- | --- | --- | --- | --- | --- | --- | --- | --- | --- |
| "Daydreamer" | 2008 | 171 | — | — | — | — | — | — | — | — |  | 19 |
| "Right as Rain" | 2009 | — | — | — | — | — | — | — | — | — |  | 19 |
| "My Same" | 2010 | — | — | — | — | 61 | — | — | — | — |  | 19 |
| "I Can't Make You Love Me" | 2012 | 37 | — | — | — | — | 78 | — | — | — |  | iTunes Festival: London 2011 |
| "I'll Be Waiting" | 2012 | — | — | — | — | — | — | — | — | — |  | 21 |
| "One and Only" | 2012 | 99 | — | — | — | — | — | — | — | — |  קנדה זהב | 21 |
| "I Miss You" | 2015 | — | — | — | 92 | — | — | — | — | — |  | 25 |
| "Remedy" | 2015 | 145 | 94 | 69 | 47 | 83 | — | 30 | 87 | — |  | 25 |
| "River Lea" | 2015 | — | — | — | 80 | 97 | — | — | — | — |  | 25 |
| "Love in the Dark" | 2015 | 169 | — | — | 39 | 79 | — | — | — | — |  | 25 |
| "Million Years Ago" | 2015 | 64 | 84 | 97 | 42 | 74 | 94 | — | — | — |  | 25 |
| "All I Ask" | 2015 | 41 | 65 | — | 66 | — | 93 | — | 77 | — |  קנדה זהב | 25 |
| "Sweetest Devotion" | 2015 | — | — | — | 159 | — | — | — | — | — |  | 25 |
| "Can I Get It" | 2021 | — | 15 | 11 | 71 | — | — | 14 | 26 | 13 |  אוסטרליה זהב | 30 |
שירים נוספים

| שם | שנה | אלבום | אמן | הערות |
| --- | --- | --- | --- | --- |
| "My Yvonne" | 2007 | Matinée | ג'ק פניאט | — |
| "Every Glance" | 2009 | Everything Is New | ג'ק פניאט | קולות רקע של אדל |
וידאו קליפים

| שם | שנה | במאי | מקור |
| --- | --- | --- | --- |
| "Chasing Pavements" | 2008 | מתיו קאלן |  |
| "Cold Shoulder" | 2008 | פיל גריפין |  |
| "Make You Feel My Love" | 2008 | מארק קירקבי |  |
| "Hometown Glory" | 2009 | רוקי שנק |  |
| "Rolling in the Deep" | 2010 | סם בראון |  |
| "Someone like You" | 2011 | ג'ייק נאווה |  |
| "Hello" | 2015 | חאווייר דולן |  |
| "Send My Love (To Your New Lover)" | 2016 | פטריק דאוגטרס |  |
חסידות גור

| --- | --- |

בית המדרש הראשון של חסידות גור בגורה קלוואריה
 שורשים, סיווג והנהגה
 דת:  יהדות
 זרם:  יהדות אורתודוקסית
 ענף:  יהדות חרדית
 קבוצה:  תנועת החסידות
 מקום ייסוד:  גורה קלוואריה (פולין) 
 תאריך ייסוד:  1859 
 מייסד:  יצחק מאיר אלתר החידושי הרי"ם
 דמויות מרכזיות:  יהודה אריה ליב אלתר השפת אמת אברהם מרדכי אלתר האמרי אמת ישראל אלתר הבית ישראל שמחה בונים אלתר הלב שמחה פינחס מנחם אלתר הפני מנחם
 אדמו"ר:  יעקב אריה אלתר
 תאולוגיה, טקסטים וטקסים
 רעיונות עיקריים:  החמרה בנושאי אישות וצניעות.
 מאפיינים:  השפעה פוליטית, תקשורתית וחינוכית רבה. סדרת תקנות ונוהגים בנושאי אירועי שמחה, דיור, זוגיות, ויחסי אישות
 ארגונים ופעילות
 מרכז:  בית מדרש גור 
 אזורי פעילות:  ירושלים, בני ברק, אשדוד, ערד, בית שמש, דימונה, קריית גת, חצור
 
קיר הנצחה בישיבת שפת אמת בירושלים, העתק של קיר החזית בבית המדרש שבגורה קלוואריה
קבריהם של "חידושי הרי"ם" ונכדו, ה"שפת אמת" בבית עלמין בגורה קלוואריה
האדמו"ר אברהם מרדכי אלתר בחופשה. משמאל לו בנו רבי ישראל אלתר מגור.
הרב ישראל אלתר ה"בית ישראל" מגור
(במרכז) רבי פינחס מנחם אלתר, "הפני מנחם" מגור, מימין הרב זלמן ברוך מלמד; משמאל יעקב כץ (כצל'ה), בעת ברכת האילנות בבית אל, בשנת 1990
חסידות גור היא חצר החסידית. נחשבת כחסידות הגדולה בישראל. החסידות קרויה על שם העיירה גורה קלוואריה הסמוכה לוורשה שבפולין, שבה ישב בסוף ימיו מייסד השושלת, הרב יצחק מאיר אלתר. עד לשואה הייתה פולין למרכזה של החסידות, ומקובל כי היא מנתה כ־100,000 חסידים בגוונים שונים. בשואה נפגעה החסידות קשות כאשר רובם של החסידים נרצחו. לאחר מכן השתקמה מחדש בישראל, אליה הצליח להמלט האדמו"ר רבי אברהם מרדכי אלתר.
חסידות גור מתאפיינת בהשפעה פוליטית, תקשורתית רבה (הבאה לידי ביטוי בעיקר במפלגת אגודת ישראל ובכלי תקשורת חרדים), ובסדרת תקנות ומנהגים בנושאי אירועי שמחה, דיור, זוגיות, ויחסי אישות. מאפיינים נוספים של החסידות הם נאמנות וציות להוראות ורצון האדמו"ר, מוסדות קהילתיים רבים, רווחה כלכלית יחסית[דרושה הבהרה]. בעבר הכילה החסידות גם אנשי פא"י וחסידים בלבוש מודרני, אך עם השנים התמעטו קבוצות אלו וכיום החסידים משויכים ברובם המוחלט לאגודת ישראל ולבושים בלבוש האופייני לחסידות גור. הערך המוביל את החסידות הוא ערך ה'קדושה', שמשמעו החמרה בנושאי אישות וצניעות.
האדמו"ר הנוכחי הוא רבי יעקב אריה אלתר. החסידות מונה למעלה מ-12,500 משפחות בעולם, רובן הגדול בישראל ובארצות הברית (נכון ל-2016). פלג של חסידות גור היא קהילת פני מנחם, בהנהגת רבי שאול אלתר, מונה על פי הערכות שונות, בין 400 ל-700 משפחות בישראל, לצד מאות נוספות בחו"ל.